GiliGold/VAD_KnessetCorpus huggingface dataset:
איציק שמולי: למרות האמירה הנחרצת שלכם, תנסו לדבר בהפסקה ולראות אם יש איזשהו מקום לגמישות.
איציק שמולי: היה ולא, נקבל את עמדת הממשלה.
<ענת מימון: 32מו.
<ענת מימון: תקציב התאגיד האגרות והתשלומים ישמשו במלואם, והם בלבד, לתקציב התאגיד לשם מילוי תפקידיו לפי סעיף 32ה.
<ענת מימון: בלי לגרוע מהאמור בסעיף קטן (א), שר האוצר, בהתייעצות עם השרים, רשאי לקבוע שהאגרות והתשלומים ייגבו על ידי המדינה.
<ענת מימון: סכומי האגרות והתשלומים ייבחנו אחת לשלוש שנים ויעודכנו, ככל שיידרש, בשים לב לתכניות העבודה של התאגיד ולהוצאותיו בשלוש השנים האחרונות ומתוך מטרה שלא ייצברו בתאגיד, לאורך זמן, עודפים שהתאגיד לא עושה בהם שימוש למילוי תפקידיו.
<ענת מימון: עדכון סכומי האגרות והתשלומים כאמור בסעיף קטן (ג) ייעשה רק לאחר קבלת המלצתה של ועדה מייעצת בה יהיו חברים המנהל הכללי של המשרד, המנהל הכללי של משרד הבריאות והמנהל הכללי של משרד האוצר או נציגיהם (להלן – הוועדה המייעצת).
<ענת מימון: התאגיד יעביר לוועדה המייעצת כל מידע הדרוש לה לשם גיבוש ההמלצה.
<ענת מימון: על גביית אגרות לפי פרק זה יחול חוק המרכז לגביית קנסות אגרות והוצאות, התשנ"ה-1995.
<מירה סלומון: בפגישות שערכנו אמש, בין היתר עם נציגי הממשלה, אני מתייחסת לסעיף קטן (א) – האגרות והתשלומים ישמשו במלואם והם בלבד לתקציב התאגיד לשם מילוי תפקידיו לפי סעיף 32ה – מה קורה כאשר מדובר בכל זאת בתאגיד שפעל בשנה מסוימת באופן גירעוני והרשות המקומית שנתנה לו שירותים אמורה לקבל את הכספים שמגיעים לה בגין העסקת הרופאים הווטרינריים?
<מירה סלומון: אני מתנצלת אבל לא שמעתי, ענת, אם בסעיף קטן (ג) הקראת שמדובר בסכומי אגרות ותשלומים שייבחנו אחת לשלוש שנים לפחות.
<עלי בינג: הסיכום מאתמול בערב.
<מירה סלומון: יושב ראש הוועדה הקבוע, עם כל הכבוד ליושב ראש הוועדה הנוכחי, ביקש ממני להזכיר את זה.
<משה רפאלוביץ: בסעיף (ג) כתוב שלא ייצברו לאורך זמן עודפים.
<משה רפאלוביץ: אנחנו מבקשים להוסיף "או גירעונות".
<עלי בינג: מקובל.
<רוית ארבל: אני רוצה לשאול שאלת תם.
<רוית ארבל: יש כאן ועדה מייעצת על אגרות וזה יעודכן אחת לשלוש שנים.
<רוית ארבל: אני מבינה מי מייעץ ואני מבינה אחת לכמה זמן זה ייעשה.
<רוית ארבל: אני רק לא מבינה מי יקבל את ההחלטה.
<עלי בינג: המנגנון קבוע בסעיף, אני לא זוכר את מספרו, בו קבועה האגרה ושם קבוע גם מנגנון לשינוי.
<עלי בינג: אם אני זוכר נכון, אלה השרים באישור הוועדה.
<עלי בינג: יש את המנגנון לשינוי.
<עלי בינג: לפני כן יש את הוועדה.
<עלי בינג: אני כבר אנצל את ההזדמנות להתייחס לשאר הנקודות.
<עלי בינג: קודם כל, אנחנו מקבלים את ההערה לגבי הגירעונות.
<עלי בינג: בוודאי שאנחנו לא רוצים שיצטברו גירעונות.
<עלי בינג: המטרה של הבחינה לפחות אחת לשלוש שנים, זה בעצם נועד למנוע מצב שהאגרות נשחקות או עודפות לאורך זמן ואף אחד לא מבצע את הבחינה.
<עלי בינג: כמובן הוספנו את המילה "לפחות" כי קיבלנו את ההערה שנאמרה אתמול שיתכן שכבר אחרי שנה יגלו שהיה איזשהו פער.
<ענת מימון: 32מז.
<ענת מימון: שיא כוח אדם שיא כוח האדם בתאגיד וכל שיני בו יאושר בידי המועצה לאחר קבלת אישור הממונה על התקציבים במשרד האוצר (בפרק זה – מגבלת שיא כוח האדם).
<ענת מימון: הממונה על התקציבים במשרד האוצר יקבל החלטה בדבר מגבלת שיא כוח האדם בתוך 21 ימים מיום שנמסרו לו כל הנתונים והמסמכים הנדרשים לצורך קבלת ההחלטה.
<ענת מימון: לעניין זה, כחלק מכוח האדם יימנו עובד התאגיד וכל מי שעיקר עיסוקו דרך קבע מבוצע במתקני התאגיד או מי שעבודתו בליבת עיסוקו של התאגיד, לרבות מי שמועסק על ידי קבלן כוח אדם ולמעט קבלן שירות.
<ענת מימון: בסעיף קטן זה, "קבלן כוח אדם" ו"קבלת שירות" – כהגדרתם בחוק העסקת עובדים על די קבלני כוח אדם, התשנ"ו-1996.
<ענת מימון: לא אישר הממונה על התקציבים במשרד האוצר את שיא כוח האדם בתאגיד, כאמור בסעיף קטן (א), לא תאשר המועצה את הצעת התקציב לפי סעיף 32ט(א)(4)(א).
<ענת מימון: לא יאוחר מתוך 45 ימים מתום שנת כספים, יודיע המנהל הכללי למועצה, לשרים ולשר האוצר, בדרך שיקבע שר האוצר, אם התקיימה מגבלת שיא כוח האדם בשנת הכספים שחלפה.
<ענת מימון: הודיע המנהל הכללי בהודעתו לפי סעיף קטן (ג) כי התקיימה מגבלת שיא כוח האדם בשנת הכספים שחלפה, יבחן שר האוצר את הודעת המנהל הכללי ויחליט אם אכן התקיימה המגבלה כאמור, והוא רשאי לבקש מהמנהל הכללי כל מידע הדרוש לו לשם קבלת ההחלטה כאמור.
<ענת מימון: ההחלטה לפי סעיף קטן זה תינתן לא יאוחר מתום שלושים ימים ממועד קבלת הודעת המנהל הכללי, ואם נדרש מידע נוסף לפי סעיף קטן זה – ממועד קבלת המידע.
<ענת מימון: הודיע המנהל הכללי בהודעתו לפי סעיף קטן (ג) כי לא התקיימה מגבלת שיא כוח האדם בשנת הכספים שחלפה או החליט כך שר האוצר לפי הוראות סעיף קטן (ד), יחולו החל במועד ההודעה או ההחלטה, לפי העניין (בסעיף קטן זה – המועד הקובע) וכל עוד לא החליט שר האוצר אחרת, הוראות אלה: התאגיד לא יקבל עובדים חדשים.
<ענת מימון: התאגיד לא יתקשר עם אדם לשם קבלת שירות שבוצע ערב המועד הקובע בידי עובד התאגיד.
אלי אלאלוף: הודעה אחת כללית.
אלי אלאלוף: בגלל ההתנהגות הטובה של כולנו, קיבלנו הארכת דיון ליום ראשון כך שביום ראשון נוכל לשבת יותר בשקט, גם להצביע וגם לסגור את כל הנקודות שנשארו בטיפול.
אלי אלאלוף: היום נעשה הכול כדי לקרוא את כל הקריאה של כל החוק על כל היבטיו וביום ראשון הוועדה תתכנס בשעה 11:00 עד שנסיים את החוק וכך נוכל להביא אותו לאישור המליאה בזמן.
אלי אלאלוף: במקביל אפשרנו דיונים בין ההסתדרות להסתדרות הווטרינרים ואנשי האוצר כדי להגיע להסכם.
אלי אלאלוף: אומרים שהם מאוד קרובים לזה ואנחנו נאחל להם שיצליחו.
אלי אלאלוף: אנחנו לא נקרא שום סעיף שקשור לווטרינרים ובוודאי לא ננצל את אי נוכחותם.
אלי אלאלוף: היצרנים ביקשו שנתייחס אליהם וכך נעשה.
<רוית ארבל: מה שבמחלוקת, יישאר לסוף.
אלי אלאלוף: לא יהיו מחלוקות.
אלי אלאלוף: אתם תופתעו לטובה.
<רוית ארבל: מה שדנים במקביל.
<נעה בן שבת: אדוני, נבקש לנסות ככל הניתן כל להשלים היום את הדברים כדי שביום ראשון נוכל להביא תוצר של הדיונים כאן להצבעה.
אלי אלאלוף: אני מאוד מבקש מנציגי המשרדים שעשו עבודה אדירה להתאמץ עוד קצת כדי לספק את כל ההערות וכל החומר והנתונים שהתבקשתם להעביר ליועצת המשפטית, לנעה, כדי שנוכל להשלים את המסמך בצורה הטובה שיכולה להיות.
אלי אלאלוף: יעל, את רוצה להתייחס לשתי ההערות שלך?
אלי אלאלוף: לגבי לוח זמנים, זה לא חייב להיות בחוק, אבל אנחנו נכין את זה מיד אחרי יום ראשון כדי לבוא עם תכנית מסודרת ועם לוח זמנים.
יעל גרמן: אחרי ההצבעה תכינו את זה?
אלי אלאלוף: יש כמה דברים שקשורים ללוח זמנים אבל מסודר לכל המערכת הזאת, יש לי הצעה, נייר ראשוני שבא מהאוצר בעניין הזה ובאמת הייתי רוצה שנעשה עבודה אבל לא במסגרת החוק, חוץ מאשר היכן שיש בסעיפים השונים לוח זמנים בחוק.
<נעה בן שבת: נעשו תיקונים ובעקבות הדיונים גם קוצרו לוחות זמנים.
<נעה בן שבת: יש מקומות שנקבעו לוחות זמנים, אבל על כל פעולה לא נוכל לעשות דבר כזה.
יעל גרמן: אני מבינה שאי אפשר בגלל סד הזמנים, אבל אני לוקחת על עצמי לעבור שוב על החוק, על הסעיפים המהותיים.
אלי אלאלוף: אני מוכן לקיים על כך דיון מיוחד.
יעל גרמן: לראות רק את הדברים שמאוד מאוד חשוב לנו שכן יעמדו בלוחות זמנים ואולי אותם נוסיף.
אלי אלאלוף: זה יחייב אותנו למעקב.
אלי אלאלוף: תרשו לי לציין את הגעתו של חבר הכנסת איימן עודה ידיד שלנו מחיפה.
איציק שמולי: אדוני היושב ראש, עוד משהו לקראת יום ראשון.
איציק שמולי: אני ביקשתי מהממשלה לשפר את כל העניין של התדירות בכל הקשור בביקורת במפעלים, ברשתות ובאטליזים ואני מצפה לקבל תשובה כזאת או אחרת ביום ראשון, שהיא לא רק תקציבית אלא היא גם מכיוון משרד הבריאות שאומר בצורה מפורשת לפרוטוקול שמבחינתו המודל הזה מיטבי או מספק מבחינת ביטחון הציבור.
איציק שמולי: בישיבה הקודמת היו השגות עליהן דיברתי גם אתך בנפרד על התדירות.
אלי אלאלוף: אני מבין.
אלי אלאלוף: תסביר לכולם.
איציק שמולי: גם לגבי התדירות וגם לגבי משך זמן הבדיקה.
אלי אלאלוף: אחרי שהצגתם בפנינו את הטבלה של הבדיקות בשווקים, אני מצטרף לבקשתו של חבר הכנסת שמולי שביקש לבדוק אם זאת תדירות מספקת, עונה על הצרכים האמיתיים וגם נותנת את הגיבוי של המשרד שבעיניו זה מספיק.
אלי אלאלוף: אני הוספתי משהו, אם תרשה לי להוסיף, ושאלתי מה היה קורה אם נגדיל בעשרים או בשלושים אחוזים את האפשרות של הביקורת הזאת.
אלי אלאלוף: תדירות של הביקורות לאנשים שלא מבינים היא דלה מדי ולא מספיק אינטנסיבית.
אלי אלאלוף: נשמח אם תספיקו להכין את זה ליום ראשון אבל קחו בחשבון שזאת אחת הנקודות אתה יצאנו מהדיון אתמול בהרגשה שזה לא מספיק.
<עלי בינג: אם אפשר, התייחסות קצרה.
<עלי בינג: קודם כל, אנחנו נתייחס ונדבר על כך בסוף השבוע.
<עלי בינג: בוודאי זאת בעיקר עבודה של משרד הבריאות ופחות שלנו.
<עלי בינג: רק להדגיש שבמסמך שהעברנו אליו אתם מתייחסים, גם כתבנו בצורה מפורשת שמדובר במודל ראשוני.
<עלי בינג: אנחנו לא קבענו כאן עוגנים של ייהרג ובל יעבור ולא יהיה בהם שינוי.
<עלי בינג: זה ברור שאם התחלנו, אנחנו רואים שנדרש יותר או פחות פיקוח, ייעשו ההתאמות הנדרשות בוודאי תוך כדי הדרך אבל גם עוד לפני.
<עלי בינג: זאת אומרת, משרד הבריאות בונה כאן את המודל.
<עלי בינג: זה המודל הראשוני שהוצג לנו ולכן הוא מצורף כאן למכתב.
<עלי בינג: נשתדל, בעיקר משרד הבריאות, לעשות עוד עבודה כדי לתת תשובה קצת יותר מעודכנת ליום ראשון אבל אני רק אומר שבכל מקרה זה לא מודל.
איציק שמולי: צודק, אבל גם מודל ראשוני אמור לענת על הצורך הבסיסי.
<עלי בינג: מקבל לגמרי.
<עלי בינג: בסדר גמור.
<עלי בינג: בכל מקרה נתייחס לזה ביום ראשון.
<ינון יוני: המודל הזה כפי שאנחנו הצגנו אותו, הוא באמת לאחר חשיבה ולאחר השוואה כפי שגם הנחנו השוואה למדינות אחרות שבפרופורציה המודל הזה מחמיר בהרבה.
<ינון יוני: המודל הזה קשור גם לנושא התקציבי.
<ינון יוני: הוא קשור גם לתקציב.
<ינון יוני: אפשר תמיד לבוא ולומר שאפשר להעלות אותו בעשרים אחוזים ככלל ראשון.
<ינון יוני: אוטומטית זה משפיע גם על הנושא של האגרה.
<ינון יוני: מה שאנחנו יצרנו במודל הזה – הכנתי שיעורי בית ואני צריך להבין אותם – זה משהו שנכון לעכשיו למודל של הפיקוח הווטרינרי, ואני מדגיש הפיקוח הווטרינרי, בהדגש של הפיקוח הווטרינרי.
<ינון יוני: לכל העסקים קיים פיקוח.
<ינון יוני: גם בית אוכל, יש כאן פיקוח מן הסתם במסגרת רישיון העסק.
אלי אלאלוף: סליחה, בואו לא נרחיב.
אלי אלאלוף: הבקשה של איציק היא פשוטה.
אלי אלאלוף: האם זה מספק אתכם?
אלי אלאלוף: לא כסף.
<ינון יוני: אמרנו.
אלי אלאלוף: דברו רק באחריות מקצועית שדורשת מכם.
אלי אלאלוף: התחייבות כמעט אישית הייתי אומר שמה שהולך לקרות במתכונת הנוכחית זה מספק אתכם.
אלי אלאלוף: זה אפילו, סליחה על הביטוי, כדי לכסות עליכם.
אלי אלאלוף: תנו תשובה פשוטה, האם זה מספק, האם זה יאפשר פיקוח אמיתי.
אלי אלאלוף: אתם הולכים להתחייב ולא אנחנו.
<משה רפאלוביץ: אני לא רוצה להחזיר את הדיון לאחור.
<משה רפאלוביץ: אני רק מבקש שתהיה התייחסות בתשובה הזאת גם לסוגי עסקים אחרים.
<משה רפאלוביץ: למשל קייטרינג, למשל אולמות שמחות, בהם יש צריכה גדולה מאוד של בשר, תחלופה גדולה מאוד של בשר ובהיעדר חלופה אחרת בעתיד, הביקורת היחידה שתהיה היא על מה שנכנס לשם.
<משה רפאלוביץ: אני חושב שצריך להתייחס לעסקים האלה.
אלי אלאלוף: זה היה בדיון הכללי.
אלי אלאלוף: בואו נתמקד כרגע במה שדורש הפיקוח בשווקים.
אלי אלאלוף: על כל השאר היה דיון.
<משה רפאלוביץ: אני מדבר על הפיקוח בשווקים.
אלי אלאלוף: מה הקשר לקייטרינג?
<משה רפאלוביץ: חברת קייטרינג מקבלת כמות גדולה של בשר, בעבר או בשיטה שבוטלה היא נבדקה בבדיקות משנה.
<משה רפאלוביץ: עכשיו היא לא תיבדק יותר בבדיקות משנה.
<משה רפאלוביץ: צריכה להיות איזושהי בקרה על מה נכנס לשם, שנדע שלא נכנס לשם משהו שהוא מסוכן כי הרי הבשר המסוכן יחפש לעצמו דרכים לאן להגיע.
<משה רפאלוביץ: הוא נמצא בשוק.
אלי אלאלוף: למה זה הגיע לבדיקות משנה?
<משה רפאלוביץ: אני לא מתווכח על בדיקות המשנה, אדוני.
<משה רפאלוביץ: אני לא מחזיר את הדיון לשם.
אלי אלאלוף: למה לפני כן אולמות השמחה, היה צורך שהם יעברו דרך תחנות המעבר?
<משה רפאלוביץ: למה הם היו חייבים קודם לעבור?
<משה רפאלוביץ: זה היה החוק קודם.
<משה רפאלוביץ: החוק חייב אותם לעבור.
<משה רפאלוביץ: כאשר בשר מגיע לתוך העיר, לא חשוב לאן, הוא מגיע גם לשם.
אלי אלאלוף: עכשיו זה לא יהיה.
<משה רפאלוביץ: עכשיו זה לא יהיה וזה בסדר.
<משה רפאלוביץ: אנחנו לא מתווכחים על הדבר הזה.
<משה רפאלוביץ: אנחנו רק אומרים שזה מגיע למקומות האלה, שתהיה איזושהי בקרה מה נכנס לשם.
<משה רפאלוביץ: אני לא בטוח שצריך כל יום או כל שבוע.
<משה רפאלוביץ: אני לא נכנס לזה עכשיו.
<משה רפאלוביץ: אבל אני חושב שצריך איזושהי בקרה שם.
<נדב גלאון: אולי ברמה העקרונית.
<נדב גלאון: לא כדאי לקבוע מסמרות של תדירויות.
<נדב גלאון: גם מהטבלה שהכנו על בסיס של ארבע מדינות מפותחות, ניתן לראות שהתדירות המוצעת היא בין פי עשר לפי 12 ממה שמקובל במדינות הנ"ל – בלגיה, ארצות הברית, אוסטרליה.
<נדב גלאון: גם אם נניח שיש פה את האופי הישראלי ואת מזג האוויר ומשתנים נוספים, זה עדיין הרבה יותר.
<נדב גלאון: צריך לזכור את המושג פיקוח מבוסס סיכונים.
<נדב גלאון: לא כל אטליז הוא אותו הדבר.
<נדב גלאון: הסיכון הוא היקף הייצור, הסיכון הוא תוצאות של מבדקים קודמים.
<נדב גלאון: לכן לא כדאי לקבוע מסמרות אלא צריך להשאיר את החופש לרגולטורים, למתכללים.
<נדב גלאון: להוסיף מראש עשרים אחוזים על משהו שהוא גם היום בעצם לא היפותטי אבל מבוסס על הערכת סיכונים, השלב הבא אחרי הערכת סיכונים זה ניהול סיכונים.
<נדב גלאון: יעשו את המבדקים, יראו את התוצאות, יראו שיש אטליז נפלא כמו בבלגיה, יבדקו אותו פעם בחצי שנה.
אלי אלאלוף: אבל יש כאן בקשה מאוד פשוטה של חבר הכנסת איציק שמולי.
אלי אלאלוף: הוא אומר לנו דבר פשוט.
אלי אלאלוף: הוא אומר שאתם כאחראים מקצועית לעבודה הזאת, האם אתם שקטים עם ההצעה כפי שהוצגה?
אלי אלאלוף: זה מה שמבקשים.
אלי אלאלוף: הוא אומר, תעשו את זה.
אלי אלאלוף: אני הולך יותר רחוק ממנו ולא רק ההודעה לפרוטוקול אלא מכתב מכם שאתם עומדים מאחורי זה.
אלי אלאלוף: אנחנו רוצים להגן גם עליכם כי אם צריך להיאבק כדי להוסיף תקציב מיוחד, אני יודע מה יגידו אנשי אגף התקציבים, אבל אנחנו ניאבק כדי לעשות משהו.
אלי אלאלוף: האחריות שלכם היא כל כך גדולה שאנחנו רוצים לגבות אתכם בעבודה הזאת.
אלי אלאלוף: אם יש לכם תשובה לגבי אולמות השמחה והקייטרינג שלהם, תנו גם אותה.
אלי אלאלוף: יהיה שם פיקוח, אם אני זוכר טוב את הדיון.
איציק שמולי: יש פיקוח שם?
<ינון יוני: אולמות שמחה מוגדרים היום כנקודות קצה.
<ינון יוני: כחלק מבתי אוכל.
<ינון יוני: קייטרינג מוגדרים כיצרנים.
<ינון יוני: אחד מוגדר כיצרן ואחד כבית אוכל.
<ינון יוני: לא חילקנו ועשינו את כל הקטגוריות.
<ינון יוני: גם בתוך בית אוכל יש לא מעט קטגוריות.
אלי אלאלוף: אבל יש פיקוח.
<ינון יוני: גם יהיה פיקוח.
איציק שמולי: ברשותך אדוני היושב ראש, אני אומר עוד משפט אחרון.
איציק שמולי: תראו, כשאתם אומרים לנו ניהול סיכונים, אין לנו דרך לבחון את האמירות האלה.
איציק שמולי: אין לנו אלא להסתמך על שיקול דעתכם המקצועי.
איציק שמולי: הדרך היחידה שלנו לבחון את הסבירות של המודל שבניתם היא על ידי בחינת התדירות של הביקור בעסקים.
איציק שמולי: בדיון הקודם כפי שעלה כאן
איציק שמולי: לא רק על ידי אלא מצד כמה חברים, התדירות הייתה נראית לנו מאוד נמוכה.
איציק שמולי: אנחנו מבינים שבבית עסק, באטליז שהוא בסטנדרטים גבוהים, כנראה שלא תצטרך לבקר כל שלושה חודשים אבל זה לא המבחן.
איציק שמולי: המבחן הוא לא מי שמתנהג בסדר אלא המבחן הוא מי שמתנהג לא בסדר.
איציק שמולי: אם אליו אתה תגיע אחת לשלושה חודשים, או בגלל מחסור בכוח אדם או בגלל כל מיני שיקולים, זה משהו שהוא כבר מעבר לשיקול הדעת המקצועי כי גם עלינו כאן יש אחריות.
<נדב גלאון: רק להבהיר.
<נדב גלאון: חלק מניהול הסיכון, זה גם אמצעי הרתעה.
<נדב גלאון: כלומר, ניהול הסיכון הוא גם תקשור הסיכון.
<נדב גלאון: זאת אומרת, אם אנחנו באים פעם במושב לוועדה ומציגים תוצאות של מבדקים, בעקבות תוצאות המבדקים צריכה להיות גם הרתעה שהיא אכיפתית עד כדי סגירת עסק במידה והתנאים מתאימים לכך.
אלי אלאלוף: זה יכול להיות מדרבן חיובי.
אלי אלאלוף: אם אתם תלכו למקומות הבעייתיים היום ויבינו שיש פיקוח בתדירות גבוהה יותר מאשר במקומות שגם פעם בשנה לבקר זה מספיק, אז אולי הם יתאמצו ויתחילו לסדר.
<נדב גלאון: זה חלק מהעניין.
אלי אלאלוף: זה הניהול הנוסף, הביקורת שלכם והתדירות שלכם תדרבן אנשים לתקן את המקומות שזקוקים לתיקון.
<נדב גלאון: לעדכון חברי הכנסת.
<נדב גלאון: יש מדינות שנוהגות בשיטה של משוב חיובי בו עסק שזכה לציון טוב בביקורת, מקבל איזה סמיילי או משהו.
אלי אלאלוף: תנו לו תעודה.
<נדב גלאון: הצרכן מודע לזה.
אלי אלאלוף: אני לא אוהב שאומרים על מישהו לא טוב וסוגרים אותו.
אלי אלאלוף: זאת פרנסה.
אלי אלאלוף: אבל בשיקול דעת אני חושב שאפשר לדרבן אותם לדברים חיוביים.
אלי אלאלוף: בואו לא נהרוג את הקטנים.
<ינון יוני: דבר נוסף שרציתי לציין.
<ינון יוני: החלק הזה, הפיקוח, הוא חלק אינטגרלי בכלל מהשינוי בחוק.
<ינון יוני: כל נושא הענישה השתנה כאן, כל נושא העיצומים השתנה.
<ינון יוני: זאת אומרת, זה נדבך נוסף בכל הנושא הזה של תדירות הפיקוח ונושא ההרתעה.
איציק שמולי: נכון, אבל כפי שאנחנו רואים בעולם חוקי העבודה, זה שיש חקיקה טובה עם הרתעה ועם ענישה, הכול בסדר.
איציק שמולי: ברגע שאין אכיפה, הכול אות מתה.
איציק שמולי: זה מה שקורה בשוק העבודה.
איציק שמולי: שוק העבודה שלנו הוא משובץ בחוקי עבודה מתקדמים ביותר במערב, אבל תסתכל מה קורה, הוא מתנהג כמו ג'ונגל ולמה?
איציק שמולי: כי אין אכיפה.
אלי אלאלוף: יש לי עוד נקודה.
אלי אלאלוף: פעולות הסברה לפני הפעלת החוק וכולי, לא ראיתי שתכננו את זה.
<אפרת אביאני: בדיוק עכשיו אנחנו מנסחים את זה.
<נדב גלאון: אולי עוד הערה קטנה לעניין האכיפה.
<נדב גלאון: העברנו גם מסמך ליושב ראש הוועדה ובו למשל מבין 13 בתי מטבחיים שהיו לפני ארבע שנים, ארבעה מהם נסגרו ולא פועלים זמנית או באופן מוחלט.
<נדב גלאון: נסגרו גם יותר.
<נדב גלאון: יש אכיפה.
אלי אלאלוף: מצטערים, אבל לא על חשבון בריאות הציבור.
אלי אלאלוף: ברשותכם, נמשיך בקריאת החוק.
<נעה בן שבת: אנחנו בסעיף 32מז בעמוד 81.
<נעה בן שבת: קראנו את הסעיף.
<נעה בן שבת: בסופו של דבר בסעיף קטן (א), אני מבינה שההחלטה הייתה להשאיר את קבלן השירות כאפשרות למקרה שצריך עובדים שהם לא בליבת העיסוק של התאגיד, אם כי ההבהרה היא שעובדים שהם עוסקים בפיקוח וטרינרי בעצמו בליבת העיסוק, הם צריכים להיות עובדים של התאגיד ולא יכולים להיות עובדים של קבלן השירות.
<רוית ארבל: הייתה הערה שלי.
<רוית ארבל: אנחנו ביקשנו שיצוין מה שעולה אולי מבין המלים אבל לא כתוב במפורש, שלתאגיד אסור לחרוג משיא כוח האדם.
<רוית ארבל: זאת אומרת, לא רק שלא כתוב אלא גם הסנקציות שקבועות בסופו הן יכולות להשתמע כאילו זה בסדר אלא שבמקרה כזה לא תעסיק יותר כוח אדם.
<רוית ארבל: אם חורגים משיא כוח אדם, הוא לא יעסיק יותר עובדים, אבל אם הוא חרג באותה שנה בעשרים עובדים, הוא יישאר עם עשרים העובדים הנותרים?
<רוית ארבל: מה בדיוק ההסדר?
אלי אלאלוף: לא היית כאן עת דיברנו על פיטורי המנכ"ל?
<רוית ארבל: לפטר את המנכ"ל.
אלי אלאלוף: זה לא מספיק?
אלי אלאלוף: זאת לא סנקציה מספיקה?
<רוית ארבל: אבל זה הסעיף הרלוונטי.
<רוית ארבל: אני חושבת שצריך להיות כתוב כאן ברור.
איציק שמולי: למה זה מפריע לך?
<רוית ארבל: אני כאן כדי שהחוק יהיה גם יותר טוב ויותר ברור, אבל יש עניין של היקף הפיקוח.
<רוית ארבל: יש סעיף שקובע איזשהו מנגנון מאוזן של כמה וטרינרים ייקבעו למפעל אבל גם פונקציה של כמה וטרינרים יהיו בתאגיד ואנחנו רוצים שיהיו כמו שצריך, לא פחות ולא הרבה יותר מדי.
אלי אלאלוף: זה יהיה מאוזן.
אלי אלאלוף: זה האינטרס של כולם.
איציק שמולי: שאלה לגבי שיא כוח האדם.
איציק שמולי: כל כמה זמן נקבע השיא?
איציק שמולי: אחת לשנה?
איציק שמולי: יש כאן התייחסות של 21 ימים.
אלי אלאלוף: אחת לשנה, לפי תכנית העבודה של התאגיד.
<קריאה: אפשר גם לשנות באמצע.
<עלי בינג: באופן עקרוני, ככל תקציב, זה נקבע אחת לשנה אבל אפשר לעשות שינויים באמצע השנה ועל מנת שזה לא ייתקע בגלל הממונה על התקציבים, הגדרנו בסעיף (א) שצריך לענות תוך 21 ימים כדי שלא ייתקע.
איציק שמולי: שאלה עקרונית יותר.
איציק שמולי: מה מונע כאן איזושהי החלטה שרירותית של הממונה על התקציבים?
איציק שמולי: אם נגיד היום יש בתאגיד, אמרנו שבעים וטרינרים?
<עלי בינג: כמה צפויים להיות?
<עלי בינג: זאת שאלה טובה.
<עלי בינג: משמעותית יותר משבעים.
אלי אלאלוף: 130.
איציק שמולי: בוא נגיד שאמורים להיות מאה.
איציק שמולי: מבחינה פיסקלית, יבוא הממונה על התקציבים בעוד שנה ויגיד שהוא לא חושב שצריך.
<עלי בינג: זאת לא הוצאה פיסקלית.
<עלי בינג: זה לא קשור לתקציב המדינה.
<עלי בינג: הכול אגרות.
<עלי בינג: זה בדיוק האינטרס עליו דיברת קודם.
אלי אלאלוף: נציג האוצר לא מכתיב כאן.
אלי אלאלוף: הוא רק חלק מההתייעצות הכוללת והאחריות היא של המועצה.
<נעה בן שבת: אני רואה שבחוק יסודות התקציב יש התייחסות לתאגיד שהוקם בחוק כמו התאגיד שלנו ויש שם אפשרות של הממשלה להפחית לו את שיא כוח האדם.
<לימור תוסיה כהן: סעיף 29.
<נעה בן שבת: הכול חל גם על התאגיד הזה.
<נעה בן שבת: זאת אומרת, ההוראות האלה כפופות והן רק משלימות את ההוראות האלה.
<לימור תוסיה כהן: בוודאי.
אלי אלאלוף: מה שיכול להקטין משמעותית את ההכנסות, זאת התנהגות הצרכן בקניית הבשר.
איציק שמולי: אבל אולי בכל זאת בשיא כוח האדם, כרגע רשום שההחלטה בדבר המגבלה, לפי מה שאני מבין היא באופן בלעדי בידיים של הממונה על התקציבים.
איציק שמולי: היכן נכנס כאן הוועד המנהל?
<עלי בינג: רשום לך שיא כוח אדם יאושר בידי המועצה אחרי קבלת אישור.
<עלי בינג: זאת אומרת, יש כאן שני שחקנים שצריכים לאשר.
<עלי בינג: בוודאי שהמועצה חייבת לאשר.
<עלי בינג: היא בסוף אחראית על התאגיד.
סימן ט': 32מח.
סימן ט': ביצוע ותקנות השרים ממונים על ביצוע פרק זה, והם רשאים להתקין תקנות בכל הנוגע לביצועו.
סימן ט': השרים לפי העניין רשאים, בצו, לשנות את התוספות.
סימן ט': אמרנו תוספות, אבל אנחנו צריכים להיות כפופים למגבלה שהטלנו לגבי שינוי התוספת השנייה, לגבי דרישות הכשירות שזה באישור הוועדה.
<נעה בן שבת: אפשר לדרוש שכל התוספות יהיו באישור הוועדה.
<נעה בן שבת: בכל זאת, זה משהו משמעותי וזה חלק מהחקיקה.
<נעה בן שבת: נכון שהאפשרות של תיקון של זה, יש אפשרות לתיקון בדרך של צו, אבל בכל זאת אולי אפשר להציע שכל התוספות יהיו באישור הוועדה.
<משה רפאלוביץ: גם התקנות בבקשה.
<נעה בן שבת: לא כל כך ברור לי איזה תקנות מצפים שייקבעו מכוח ההוראה הזאת.
אלי אלאלוף: כתבנו בתוך החוק, בתוך הסעיפים השונים.
<משה רפאלוביץ: כאן זה לא כתוב.
<נעה בן שבת: לא ברור באיזה תקנות מדובר.
<נעה בן שבת: אם היו תקנות ספציפיות והיה עניין לכתוב שם שזה צריך להיות באישור הוועדה, כתבנו עת היה צורך.
<נעה בן שבת: דווקא בהוראה הזאת שהיא הוראה כללית והיא ביצוע כללי, אני לא יודעת אם יש צורך באישור הוועדה.
<אפרת אביאני: רק לסבר את האוזן.
<אפרת אביאני: זה תיקון לחוק הרופאים הווטרינרים.
<אפרת אביאני: הוועדה שלו היא ועדת הכלכלה.
<נעה בן שבת: לא חשוב איזו ועדה.
<נעה בן שבת: חשוב פיקוח פרלמנטרי.
<אפרת אביאני: אנחנו צריכים לוודא שהיא מוגדרת.
<אפרת אביאני: אני לא חושבת שיש הגדרה של הוועדה.
<נעה בן שבת: השאלה אם אתם רוצים שזאת תהיה הוועדה הזאת או ועדת העבודה, הרווחה והבריאות.
<אפרת אביאני: אני חושבת שלעניין הפרק הזה, זה יותר הגיוני שזאת תהיה הוועדה הזאת.
<נעה בן שבת: צריך לכתוב.
אלי אלאלוף: חבל לפצל את הטיפול בין שתי ועדות.
<נעה בן שבת: את רוצה שתהיה הוראה כללית.
<אפרת אביאני: לעניין הפרק הזה.
<נעה בן שבת: באישור ועדת העבודה, הרווחה והבריאות.
<אפרת אביאני: בהגדרות צריך להוסיף הגדרה של הוועדה לעניין פרק ו'1.
<נעה בן שבת: אני לא בטוחה שהיא נזכרת כל כך הרבה פעמים.
<אפרת אביאני: היא לא מוגדרת.
<אפרת אביאני: בהגדרות של הפרק, בסעיף 32א צריך להוסיף "הוועדה – ועדת העבודה, הרווחה והבריאות".
<נעה בן שבת: אני לא יודעת אם היא מופיעה בהמשך הפרק.
<לימור תוסיה כהן: היא מופיעה רק כאן.
<נעה בן שבת: גם התקנות וגם לצורך שינוי התוספות, יהיו באישור הוועדה.
<נעה בן שבת: את התוספת הראשונה הקראנו.
<נעה בן שבת: את התוספת השנייה הקראנו.
<נעה בן שבת: תוספת שלישית (סעיף 32א) אגרות סעיפים 242 ו-243 לחוק התכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), התשע"ה-2015.
<נעה בן שבת: סעיף 23(ב) לפקודת מחלות בעלי חיים.
<נעה בן שבת: סעיף 15 לחוק לפיקוח על ייצוא.
<אפרת אביאני: זה לא 23(ב) אלא זה סעיף 23(א), סעיף האגרות.
<משה רפאלוביץ: הערה קצרה אדוני.
<משה רפאלוביץ: אני לא יודע זה המקום או לא ויתקנו אותי אם אני טועה.
<משה רפאלוביץ: בעניין ההכשרה של רופאים וטרינרים, דיברנו קודם על הכשרה של קורס רופאים וטרינרים רשותיים, האם זה המקום להכניס את זה גם כאן או שזה מיותר?
<נעה בן שבת: אמרנו בהוראות המעבר.
<נעה בן שבת: דיברנו על כך שתהיה הוראת מעבר ואולי נחכה להוראות המעבר.
<נעה בן שבת: לפני כן רציתי לבקש לעבור לתיקונים עקיפים נוספים שנעשים כאן במסגרת הצעת החוק.
<נעה בן שבת: החל מעמוד 52.
<נעה בן שבת: חוק לפיקוח על ייצוא של בעלי חיים ושל תוצרת מן החי, סעיף 317.
<נעה בן שבת: אגב, עכשיו עברנו על סעיף האגרות ודיברנו על 0.08 ודיברנו על הסכומים.
<נעה בן שבת: קראנו את הסעיפים האלה אבל השאלה אם לא צריך להוסיף לתוספת השלישית את האגרות לפי סעיף 15 החדש לפיקוח על ייצוא של בעלי חיים.
<אפרת אביאני: זה אותו סעיף 15.
<אפרת אביאני: הוא כבר מופיע.
<נעה בן שבת: שי, אתה תוכל להסביר את התיקון?
<נעה בן שבת: בינתיים אני אקרא את הסעיף.
<נעה בן שבת: 317.
<נעה בן שבת: תיקון חוק לפיקוח על ייצוא של בעלי חיים ושל תוצרת מן החי.
<נעה בן שבת: בחוק לפיקוח על ייצוא של בעלי חיים –
ובסופו יבוא: "(ב) שר החקלאות רשאי לקבוע אגרות בעד פיקוח וטרינרי במתקנים לייצור תוצרת מן החי.
ובסופו יבוא: אגרות לפי סעיף קטן זה, ישולמו לפי סעיף 32מו לחוק הרופאים הווטרינרים וייקבעו בהסתמך על הערכת עלות הפעלת התאגיד לפיקוח וטרינרי לשם ביצוע תפקידיו".
<שי סומך: אם הוא בשר גולמי.
<אפרת אביאני: קודם כל, מבינים שזה הסעיף מכוחו ייקבעו מעתה האגרות במפעלים שמייצאים, שיש בהם פיקוח וטרינרי מכוח זה שהם מייצאים.
<אפרת אביאני: בעצם עושים את הקשר בין החוק הזה שקובע את חובת הפיקוח ואת אגרות הפיקוח לבין התאגיד.
<אפרת אביאני: עושים את הקישור שעשינו כבר בחלק של משרד הבריאות בחוק שנדון עד עתה.
<אפרת אביאני: עושים את אותו הדבר בחוק שהוא כרגע באחריות שר החקלאות ולכן זה נוסח רק כאשר שר החקלאות מופיע.
<אפרת אביאני: בתיקון של חלוקת הסמכויות כתבנו שבכל מקום שבו כתוב שר החקלאות, יקראו שר הבריאות.
<אפרת אביאני: אני לא חושבת שצריך לתקן את הנוסח.
אלי אלאלוף: כל פעם שאומרים שר, הכוונה היא לשר הבריאות, וכאשר מתייחסים לשר החקלאות יהיה כתוב במפורש.
<אפרת אביאני: אנחנו עכשיו מתקנים חוק אחר, חוק של שר החקלאות.
<אפרת אביאני: היכן שכתוב שר החקלאות, כתוב רק שר החקלאות היום.
<אפרת אביאני: במסגרת חלוקת הסמכויות בינינו, אנחנו החלטנו שלגבי חלק מהמוצרים שר החקלאות הוא לא שר החקלאות אלא הוא שר הבריאות ויקראו את החוק כאילו לא כתוב בו שר החקלאות אלא כתוב בו שר הבריאות.
<אפרת אביאני: לכן גם כשאנחנו מסמיכים כאן את שר החקלאות להטיל אגרות בעד פיקוח וטרינרי בקשר לעלויות של התאגיד, עדיין בקונטקסט של המוצרים של משרד הבריאות יקראו כאילו כתוב שר הבריאות ולא שר החקלאות.
<אפרת אביאני: אנחנו נעבור על הנוסח, אבל אני מקווה שהמהות ברורה.
אלי אלאלוף: המהות ברורה אבל כדאי לעבור על החוק ולתקן אותו.
<אפרת אביאני: זה התיקון.
<שי סומך: זאת טכניקה חקיקתית.
<שי סומך: במקום בכל מקום להחליף, עושים זאת כך.
<אפרת אביאני: אני מבקשת.
<אפרת אביאני: לא סיימנו לדקק את הנוסח בינינו.
<אפרת אביאני: אם אפשר להסמיך את היועצת המשפטית של הוועדה לבדוק שהנוסח הזה הוא מספיק מדויק ונותן מענה לחלוקת הסמכויות בין המשרדים בתיקון העקיף הזה כי זה באמת עניין ניסוחי.
<אפרת אביאני: על המהות יש הסכמה.
<נעה בן שבת: עדיין לא הבנתי את הנושא של האגרות.
<נעה בן שבת: מוסיפים הסמכה בלבד לשר החקלאות לקבוע אגרות בעד פיקוח וטרינרי במתקנים לייצור.
<נעה בן שבת: אני מבינה שזה הנוסח.
<נעה בן שבת: אתם אומרים שהם ישולמו לפי סעיף 32מו.